作者：葛长庚
词牌/韵律：摸鱼儿

paragraphs: 跨飞鸾、醉吹瑶笛，蓬莱知在何处。
薰风飘散荷花露。
梦觉已非帝所，忘归路。
谁知道、人间别有神仙侣。
身游枢府。
奈诏入玉楼，猛骑箕尾，四海忆霖雨。
问王母。
天上桃红几度。
蕊宫今是谁主。
明年甲子从头数，春入鬟云鬓雾。
如今去。
是处里、福田都著黄金布。
庭前玉树。
看子早生孙，孙还生子，岁岁彩衣舞。